b'\n_START_ARTICLE_\nCecil Blachford\n_START_SECTION_\nKariera\n_START_PARAGRAPH_\nBlachford se je rodil v Montrealu in igral hokej na ledu v mladinski kategoriji za mo\xc5\xa1tvo Montreal Mintos v sezoni 1898/99, preden je naslednjo sezono napredoval do \xc4\x8dlanskega amaterskega mo\xc5\xa1tva Montreal Stirling, za katerega je igral do 1902. Zatem se je pridru\xc5\xbeil mo\xc5\xa1tvu Montreal Hockey Club, ki je tedaj nosil vzdevek "Little Men of Iron" ("Mali jekleni mo\xc5\xbeje"), in zanj igral eno tekmo rednega dela sezone in dve tekmi kon\xc4\x8dnice za Stanleyjev pokal, v kateri je pripomogel k zmagi nad mo\xc5\xa1tvom Winnipeg Victorias. Po sezoni je s \xc5\xa1tevilnimi soigralci klub zapustil, da bi postal \xc4\x8dlan novega mo\xc5\xa1tva Montreal Wanderers, za katerega je nepretrgoma igral do konca sezone 1907/08. Od 1906 do 1908 je bil kapetan mo\xc5\xa1tva._NEWLINE_V sezoni 1906 je izpustil ve\xc4\x8dino tekem zaradi zastrupitve krvi. V sezoni 1907 pa je bil \xc5\xbertev udarca v glavo s strani hokejista Ottawe Charlieja Spittala. Kasneje je bil Spittal za svoje dejanje obsojen na sodi\xc5\xa1\xc4\x8du. Po sezoni 1908 se je upokojil, a se je nato za sezono 1909/10 lige NHA vrnil v mo\xc5\xa1tvo Wanderersov in osvojil \xc5\xa1e svoj peti Stanleyjev pokal._NEWLINE_Umrl je leta 1965 v Montrealu.'